CELEX: 32018D0918
Language: lv
Date: 2018-06-22 00:00:00
Title: Padomes Īstenošanas lēmums (ES) 2018/918 (2018. gada 22. jūnijs), ar ko Vācijai un Polijai atļauj ieviest īpašu pasākumu, atkāpjoties no 5. panta Direktīvā 2006/112/EK par kopējo pievienotās vērtības nodokļa sistēmu

28.6.2018   
            
            
               LV
            
            
               Eiropas Savienības Oficiālais Vēstnesis
            
            
               L 163/17
            
         PADOMES ĪSTENOŠANAS LĒMUMS (ES) 2018/918
   (2018. gada 22. jūnijs),
   ar ko Vācijai un Polijai atļauj ieviest īpašu pasākumu, atkāpjoties no 5. panta Direktīvā 2006/112/EK par kopējo pievienotās vērtības nodokļa sistēmu
   EIROPAS SAVIENĪBAS PADOME
   ņemot vērā Līgumu par Eiropas Savienības darbību,
   ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu (1) un jo īpaši tās 395. panta 1. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Ar vēstulēm, kas Komisijā reģistrētas attiecīgi 2018. gada 9. janvārī un 2018. gada 22. janvārī, Vācija un Polija lūdza atļauju ieviest īpašu pasākumu, atkāpjoties no Direktīvas 2006/112/EK noteikumiem, attiecībā uz jauna tilta būvēšanu starp Kistrinu-Kīcu un Kostšinu pie Oderas.
            
         
               (2)
            
            
               Komisija ar 2018. gada 5. marta vēstulēm informēja pārējās dalībvalstis par Vācijas un Polijas pieprasījumu. Komisija 2018. gada 6. marta vēstulēs paziņoja Vācijai un Polijai, ka tās rīcībā ir visa informācija, kas nepieciešama šā pieprasījuma izvērtēšanai.
            
         
               (3)
            
            
               Saskaņā ar līgumu, kas Vācijai un Polijai jānoslēdz,esošā pierobežas tilta nojaukšanas un jauna tilta uzbūvēsšanas starp Kistrinu-Kīcu un Kostšinu pie Oderas darbu veikšanas vietu attiecībā uz pievienotās vērtības nodokli (“PVN”) būtu jāuzskata par Polijas teritorijas daļu, ciktāl tas attiecas uz preču piegādi un pakalpojumu sniegšanu, preču iegādi Kopienas iekšienē un preču importu, kas paredzēts minēto darbu veikšanai.
            
         
               (4)
            
            
               Vācija un Polija uzskata, ka līguma nodokļu noteikumi sniedz pamatojumu, lai vienkāršotu PVN saistību ievērošanas procedūru. Bez šādiem noteikumiem darījumi būtu jāsadala pa teritorijām, kurā tie tiek veikti, kas līgumslēdzējiem uzņēmumiem, kuri veic darbu, radītu nodokļu sarežģījumus.
            
         
               (5)
            
            
               Ņemot vērā to, ka šis īpašais pasākums vienkāršo PVN iekasēšanas procedūru, un ka tas nodokļu ieņēmumu kopsummu varētu ietekmēt tikai niecīgā apmērā, ir lietderīgi piemērot atkāpi no Direktīvas 2006/112/EK noteikumiem un noteikt, ka PVN nolūkā visas preču piegādes un pakalpojumu sniegšana, preču iegāde Kopienas iekšienē un preču imports, kas paredzēts esošā tilta nojaukšanai un jauna pierobežas tilta būvniecībai starp Kistrinu-Kīcu un Kostšinu pie Oderas, tiek veikts Polijas teritorijā, un tādējādi būtu uzliekams Polijas PVN.
            
         
               (6)
            
            
               Atkāpe neietekmē Savienības pašu resursus, ko veido PVN,
            
         IR PIEŅĒMUSI ŠO LĒMUMU.
   1. pants
   Atkāpjoties no Direktīvas 2006/112/EK 5. panta, Vācijai un Polijai ir atļauts uzskatīt pierobežas tilta starp Kistrinu-Kīcu un Kostšinu pie Oderas būvlaukumu par Polijas teritorijas daļu attiecībā uz preču piegādi un pakalpojumu sniegšanu, preču iegādi Kopienas iekšienē un preču importu, kas paredzēts esošā pierobežas tilta nojaukšanai un jauna pierobežas tilta būvniecībai.
   2. pants
   Šis lēmums ir adresēts Vācijas Federatīvajai Republikai un Polijas Republikai.
   
      Luksemburgā, 2018. gada 22. jūnijā
      
         
            Padomes vārdā –
         
         
            priekšsēdētājs
         
         V. GORANOV
      
   
   
      (1)  OV L 347, 11.12.2006., 1. lpp.